КОМИ РЕСПУБЛИКАСА ЮРАЛЫСЬЛÖН
ИНДÖД

**«Отпускалан местаöдз да бöр ветлöмысь мынтан рöскод Коми Республикаса государственнöй гражданскöй служащöйяслы компенсируйтан пöрадок да условиеяс йылысь» Коми Республикаса Юралысьлöн 2005 во лöддза-номъя тöлысь 10 лунся 77 №-а Индöдö вежсьöм пыртöм йылысь**

Шуа:

1. Пыртны «Отпускалан местаöдз да бöр ветлöмысь мынтан рöскод Коми Республикаса государственнöй гражданскöй служащöйяслы компенсируйтан пöрадок да условиеяс йылысь» Коми Республикаса Юралысьлöн 2005 во лöддза-номъя тöлысь 10 лунся 77 №-а Индöдö татшöм вежсьöм:

Отпускалан местаöдз да бöр ветлöмысь мынтан рöскод Коми Республикаса государственнöй гражданскöй служащöйяслы компенсируйтан пöрадок да условиеяс йылысь положениеын, мый вынсьöдöма Индöдöн (содтöд):

12 пунктö содтыны татшöм выль нёльöд абзац:

«Гражданскöй служащöйлöн гижöмöн шыöдчöм серти Россия Федерация мудорöдз мунан коэффициент урчитсьö Россия Федерацияса йöзкостса аэропортъяссянь йöзмуса аэропортъясöдз ортодромическöй кузьта лыдпасъяс йылысь юöр вылö подуласьöмöн, мый йöзöдöма Сынöдтi ветлöм котыртан öтувъя системаса медыджыд шöринлöн - «Россия Федерацияын сынöдтi ветлöм котыртан государственнöй корпорация» федеральнöй государственнöй öтувъя предприятие тэчаса юкöдувлöн сайт вылын. Татшöм случай дырйи транспортнöй организациясянь либö мöд уполномочитöм органсянь Россия Федерация мудорöдз мунан коэффициент йылысь справка сетны оз ков.».

2. Тайö Индöдыс вынсялö сiйöс кырымалан лунсянь.

Коми Республикаса Юралысь В.Гайзер

Сыктывкар

2010 вося йирым тöлысь 25 лун

149 №

Вуджöдiс Кузнецова Н.А., 1 384 пас